Han var vistnok født i Christiania, hvor faderen, den rige Nils Toller den ældre (død 1642), var [[borgmester]]; moderen, Karen Davidsdatter Lucht (Luft), var siden gift med [[generalmajor]] [[Georg Reichwein]]. Efter at være blevet [[student]] i [[København]] [[1652]] fortsatte Jens Toller sine studier i udlandet, deriblandt vistnok i [[England]], da han siden ses at være vel bevandret i [[Engelsk (sprog)|engelsk]]; [[1658]] [[Universiteit Leiden|immatrikuleredes]] han i [[Leiden]] og blev i det følgende år [[konrektor]] i Christiania. [[1664]] fik han [[bestalling]] som [[Lagmand|vicelagmand]] i [[Bergen]] og [[Gulating]]s Lagdømme og [[1665]] tillige som amtsskriver på [[Bergenhus]], i hvilket år han omtales med ros for sin virksomhed som underhandler med den engelske admiral under affæren med den hollandske flåde i Bergens havn, hvorfor han senere fik en [[pension]] af fisketienden for egen og hustruers levetid. [[1666]] blev han virkelig lagmand efter svigerfaderen og [[1673]] assistensråd ved Overhofretten med rang som [[assessor]] i [[Højesteret]]. [[26. maj]] [[1676]] optoges han og svigerfaderen i [[Adel i Danmark|adelstanden]] under navnet ''Rosenheim'' henholdsvis ''Lillienschiold''. [[1677]] udnævntes han til vicestiftamtmand i de vesterlenske amter og [[amtmand]] i [[Lister Amt|Lister]] og [[Mandals Amt]], var [[1679]] [[justitiarius]] i Overhofretten og [[1680]]-[[1681|81]] en tid amtmand i [[Nedenæs Amt|Nedenæs]] og [[Bamle Amt|Bamle]]. [[1687]] og [[1688]] anvendtes han i diplomatiske sendelser til England og blev [[1689]] sendt som overkrigskommissær med de tropper, der overlodes kong [[Vilhelm 3. af England|Vilhelm III]] af England mod [[Jakob 2. af England|Jacob II]] under felttoget i [[Irland]], og her døde han 1690 i Dublin. Han havde efterhånden haft titel af [[Kancelliråd|kancelli-]], [[Kammerråd|kammer-]], [[Kommerceråd|kommerce-]], [[Justitsråd|justits-]] og [[etatsråd]] og var medlem af kommissionerne for [[Danske Lov|Danske]] og [[Norske Lov]].
Personbillede_savnes Historie Organisationer Uddannelsesinstitutioner